OpenLLM-France/wikimedia huggingface dataset:
# Andrew Form

Andrew Form zo ur produer filmoù stadunanat. Brudet eo evel produer ar filmoù Friday the 13th, Teenage Mutant Ninja Turtles, ha The Purge. Kenkrouer an embregerezh embann filmoù Platinum Dunes eo, gant Michael Bay ha Bradley Fuller.

## Liammoù diavaez

* Andrew Form war IMDb
# Craco

Craco zo ur gumun eus Italia, e Proviñs Matera, e rannvro Basilicata.
# Crai

Crai zo ur gêriadenn hag ur gumuniezh eus Kembre, e mervent kontelezh Powys. Emañ war lez reter an Afon Crai, er c’hreisteiz da Bontsenni.
E traoñienn ar stêr emañ Mirlenn Crai, savet evit kas dour da gêr Abertawe.
E 2011 e oa 241 a dud o chom e kumuniezh Crai ha 76 anezho a oa kembraegerien (32,3%).

## Notennoù

* ↑ Ystadegau Allweddol ar gyfer Cymru. Swyddfa Ystadegau Gwladol..
# Craig y Sger

Craig y Sger (Tusker Rock e saozneg), zo ur garreg e Mor Havren, un 3 km er c'huzh-heol da Aberogwr e Kembre, e kontelezh Pen-y-bont ar Ogwr.
Gwelet e vez pa vez izelvor, ha meur a lestr zo bet aet a-benn enni.

## Istor

Dont a ra an anv saoznek eus anv ar Viking Tuska, en amzer ma voe trevadennet ar c'hornad gant an Daned.
# Coín

Coín zo ur gumun e proviñs Málaga, en Andalouzia, Spagn.
# Craig-y-nos

Craig-y-nos zo ur gêriadenn eus Kembre, e kreisteiz Powys, e Sir Frycheiniog kozh. Emañ en hanternoz da Abercraf e traoñienn an Tawe.
Redek a ra ar stêr Tawe hebiou ar geriadenn, en draoñienn etre torgennoù Carreg Goch ha Bryn Bugeiliaid, e tolead Fforest Fawr. Nepell diouzh ar gêriadenn emañ mougevioù brudet Dan yr Ogof.
Brudet eo Craig-y-nos abalamour ma voe ar ganerez opera Adelina Patti (1843-1919) o chom eno. E 1878 e voe prenet gant "Rouanez ar C'han" un doare kastell, savet e 1842 diwar skouer kestell Bro-Skos. Eno e tiskuizhe ar ganerez goude he zroiadoù dre ar bed, en Europa hag en Amerika. Liorzhoù kaer a voe savet tro-dro d'ar c'hastell, hag ur c'hoariva prevez a voe savet ennañ ivez abalamour d'ar ganerez da ginnig arvestoù prevez eno.

## Liamm diavaez

* Istor Craig-y-nos e lec'hienn Powys Digital History Project (en)
# Craig-y-penrhyn

Craig-y-penrhyn zo ur gêriadenn vihan e kumuniezh Llangynfelyn, e Kembre, e kontelezh Ceredigion, 127,7 km eus Kerdiz.
Aberarth • Aber-banc •
Aberffrwd • Abermagwr • Abermeurig • Aberporth • Aberteifi • Aberystwyth • Adpar • Alltyblaca • Betws Bledrws • Betws Ifan • Betws Leucu • Bethania • Beulah • Blaenannerch • Blaenpennal • Blaenplwyf • Blaenporth • Y Borth • Bow Street • Bronant • Bwlch-llan • Capel Bangor • Capel Cynon • Capel Dewi (1) • Capel Dewi (2) • Capel Seion •
Caerwedros • Castellhywel • Ceinewydd • Cellan • Cilcennin •
Ciliau Aeron • Clarach • Cnwch Coch • Comins Coch • Cribyn • Cross Inn (1) • Cross Inn (2) • Cwm-cou • Cwmystwyth • Cwrtnewydd • Dihewyd • Dôl-y-bont • Eglwys Fach • Eisteddfa Gurig • Felinfach • Y Ferwig • Ffair-rhos • Ffostrasol • Ffos-y-ffin • Ffwrnais • Gartheli • Goginan • Gwbert • Henfynyw • Henllan • Horeb • Llanafan • Llanarth • Llanbadarn Fawr • Llanbedr Pont Steffan • Llandre • Llandyfriog • Llandysul • Llanddewi Brefi • Llanfair Clydogau • Llanfarian • Llanfihangel y Creuddyn • Llangeitho • Llangoedmor • Llangrannog • Llangwyryfon • Llangybi • Llangynfelyn • Llangynllo • Llanilar • Llanio • Llan-non • Llanrhystud • Llansantffraid • Llanwenog • Llanwnnen • Llechryd • Lledrod • Llundain-fach • Llwyncelyn • Llwyndafydd • Llwyn-y-groes • Morfa • Mwnt • Nanternis • Penbryn • Penparc • Penrhyn-coch • Penuwch • Pen-y-garn • Plwmp • Pontarfynach • Ponterwyd • Pontgarreg • Pontrhydfendigaid • Pontrhydygroes • Pont-Siân • Rhydlewis • Rhydowen • Rhydyfelin • Rhydypennau • Salem • Sarnau • Southgate • Swyddffynnon • Synod Inn • Talgarreg • Tal-y-bont • Temple Bar • Trefenter • Tregaron • Trefilan • Tremain • Tre-saith •
Tre Taliesin • Troedyraur • Ysbyty Ystwyth • Ystrad Aeron • Ystrad Meurig •
# Cracticidae

Cracticidae :
| Strepera graculina ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Cracticidae |
| D'ar vevoniezh e tenn ar pennad-mañ. ||
Cracticidae a zo ur c'herentiad e rummatadur an evned, ennañ spesadoù hag a vev en Aostralazia. E rummatadurioù 'zo e vez renket e holl spesadoù er c'herentiad Artamidae.

## Genadoù

| Genad | Niver a spesadoù | Skouer |
| Cracticus | 6 | Cracticus nigrogularis |
| Gymnorhina | 1 | Gymnorhina tibicen |
| Peltops | 2 | |
| Strepera | 3 | Strepera graculina |
# Charlez IV

Charlez IV zo anv meur a zen.
* Charlez IV (Bro-C'hall)
* Charlez IV, dug Alençon

## Pennadoù kar

* Carlos IV
* Karl IV
* Charlez III
* Charlez V
# Charlez V

Meur a Charlez V zo bet:

## Impalaerien ha rouaned

* Charlez V (Bro-C'hall) (1338-1380), roue Bro-C'hall eus 1364 da 1380
* Charlez V pe Karl V (1500-1558), roue Spagn adal 1516 hag Impalaer santel roman german eus 1519 da 1555
* Karl V Sveden, roue Sveden

## Duged ha priñsed

* Charlez V Loren (1643-1690), dug Loren eus 1675 da 1690
* Charlez Bourbon (1788-1855) (1788-1855), infant Spagn ha danvez-roue Spagn en 1833
* Charlez V Naplez (1661 – 1700), deuet da vout Charlez II Spagn, roue Spagn hag un darn eus Italia.

## Pennadoù kar

* Charlez IV
* Charlez VI
* Carlos V
* Karl V
# Charlez II Navarra

Charlez Evreux, pe Charlez II Navarra, Carlos II Navarra, anavezet evel Charlez an Drouk, Charles le Mauvais gant istorourien Bro-C'hall (Évreux 1332-1387 Pamplona), a oa Kont Évreux, etre 1343 ha 1378, ha Roue Navarra, adalek 1349 betek e varv e 1387.

## E vuhez

Mab e oa da Fulup III Navarra ha da Janed II Navarra, rouanez Navarra, merc'h d'ar roue gall Loeiz X. Pennhêrez e oa e vamm met e 1328 e voe roet kurunenn Bro-C'hall da Fulup VI, kenderv da Loeiz X (Bro-C'hall), ha ne voe ganet Charlez Evreux nemet e 1332. Pa deuas ar Brezel Kant Vloaz ha faezhadennoù an arme c'hall e voe sachet gwall vrud war anvioù ar roueed Valois, ha tro a gavas Charlez Evreux da ziskleriañ o direizhded ha da c'houlenn ar gurunenn evitañ. Evit kas e vennad da benn e steuas iriennoù hag en em glevas gant an holl a bep eil, o treitouriñ an eil hag egile. E 1364 e voe trec'het en emgann Cocherel.

## Dimeziñ ha bugale

Dimezet e voe en 1352 da Janed Bro-C'hall (1343-1373). E kastell Vivier, e-tal Fontenay-Trésigny, en Brie, e voe lidet an eured. Eizh bugel o doe:
* Marie ganet e 1360, dimezet en 1393 da Alfonso Aragon († 1412), dug Gandia
* Charlez III Navarra (1361 - 1425), roue Navarra
* Philippe, ganet en 1364, marvet en -yaouank,
* Pierre (1366 - 1412), kont Mortain
* Janed (1370 - 1437), a voe dugez Breizh ha rouanez Bro-Saoz, dimezet div wech:
** en 1386 da Yann IV (dug Breizh) (1340 - 1399),
** en 1403 da Herri IV (Bro-Saoz) (1367 - 1413)
* Blanche, marvet da 13 vloaz, a-raok he zad
* Bonne (1373-1383) ; marvet a-raok he zad
* Isabelle, savet e kouent Santa-Clara en Estella, e Navarra.
Priedoù kleiz en doe:
* Catalina de Lizaso, hag ur mab he doe
** Leonel, bastard Navarra (1378-1413), marc'heg, beskont Muruzabal de Andion ; dimezet da Epifania de Luna, ha pemp bugel o doe;
* Catalina de Esparza, hag ur verc'h he doe:
** Johanna, bastardez Navarra (war-dro 1378-1413), dimezet en 1397 da Johan de Béarn, skoedour, kabiten kastell Lourdes en Bigorre ; en 1381, e oa gwaz dindan e dad-kaer evit e zouar e Murillo el Fruto.

## Pennadoù kar

* Rouaned Navarra
* Yann II
* Charlez V
* Edouarzh III
* Étienne Marcel
* Bertrand du Guesclin
* Emgann Cocherel

## Liammoù diavaez

a vo kavet e Wikimedia Commons.
* Encyclopedia Britannica
* Carlos II de Navarra falsificador de monedas
# Charlez Iañ (Bro-Saoz)

Charlez Iañ, ganet d'an 19 a viz Du 1600 ha marvet d'an 30 a viz Genver 1649, a oa roue teir rouantelezh Bro-Saoz, Bro-Skos hag Iwerzhon eus ar 27 a viz Meurzh 1625 betek ma voe lakaet d'ar marv an 30 a viz Genver 1649. Mab-bihan e oa da Mari Stuart, ha mab da James Stuart
Ur wech lakaet d'ar marv e voe kroget gant mare ar C'hommonwealth of England, Scotland and Ireland.
| En e raok: Jakez Iañ | Roue Bro-Saoz Roue Bro-Skos Roue Iwerzhon 1625 – 1649 | War e lerc'h: Charlez II |
# Charlez IV, dug Alençon

Charlez IV, dug Alençon (1489 - 1525 e Lyon), a oa un den a ouenn uhel, priñs eus an Tiegezh Valois, dimezet da Marc'harid Bro-C'hall (1492-1549), c'hoar henañ ar roue gall Frañsez Iañ . Kont Perche e oa ivez adal 1492, ha kont Armagnac, Fénezac ha Rodez adal 1497. Anvet e oa bet da c'houarnour Breizh.

## E vuhez

Mab e oa da René, dug Alençon ha kont Perche, ha da Varc'harid Lorraine-Vaudémont, a voe anvet da wenvidigez.
E 1497, pa varvas e eontr-kozh Charles d'Armagnac, e teuas da vout kont Armagnac ha Rodez.
E 1509 eo e timezas da Varc'harid Bro-C'hall, merc'h da Charles d’Orléans, kont Angoulême, ha da Louise de Savoie, c'hoar henañ ar roue gall Frañsez Iañ.

### Brezelour

Brezeliñ reas en 1507 en Italia dindan urzhioù ar roue gall Loeiz XII, ha perzh a gemeras e seziz Genoa.
E 1509 en em gannas en Agnadel, ha gant an arme c'hall e kemeras kêrioù Bergamo, Caravaggio, Borromeo ha Cremona.
E 1510 e voe anvet gouarnour Breizh. E 1515 e teuas e vreur-kaer da vout roue, ha setu-eñ adarre o vrezeliñ en Italia. En emgann Marignano edo e 1515, hag e 1521 e tifennas Champagn dirak arme Carlos Iañ Spagn.
D'ar 24 a viz C'hwevrer 1525 en em gannas en Pavia, hag eñ an hini a en em gavas e penn an arme c'hall goude tapet ar roue gant e enebourien. Kas a reas an arme en-dro da Vro-C'hall goude ar faezhadenn. Yac'h ha dibistig e oa, ha tamallet e voe dezhañ bezañ laosket ar roue en emgann.

## E varv

Gant ar glac'har hag ar vezh, a-hervez, e klañvas hag e varvas. Bugel ebet n'en doa. Mont a reas e vadoù gant e intañvez, diwar-goust e c'hoar Françoise d'Alençon.
Addimeziñ a reas an intañvez da Herri II Navarra.
# Charlez IX

Charlez IX zo anv daou roue en Europa.
* Charlez IX (Bro-C'hall) (1550-1574), Roue Bro-C'hall eus 1560 da 1574
* Charlez IX (Sveden) (1550-1611), Roue Sveden eus 1604 da 1611
# Charlez IV (Bro-C'hall)

Charlez IV, ganet d'an 18 a viz Even 1294 ha marvet d'an 1 a viz C'hwevrer 1328, a voe roue Bro-C'hall, ha Roue Navarra evel Carlos Iañ Navarra, eus 1322 betek 1328.
Mab e oa da Fulup IV ha Janed Iañ Navarra.

## Dimezioù

Teir gwech e timezas:
* da Blanche Bourgogn (war-dro 1296-1326), etre 1308 ha 1322, bac'het e voe ar rouanez ha torret e voe an eured;
* da Marie de Luxembourg (1322-1324)
* da Jeanne d'Évreux (1325-1328)

## War e lerc'h

N'en doe Charlez IV mab ebet, ma tremenas ar gurunenn etre daouarn e gendirvi eus an tiegezh Valois, tra ma'z eas kurunenn Navarra gant e nizez, Jeanne.
Daoust da se e voe tabut diwar-benn hêrezh Charlez IV ha kurunenn Bro-C'hall etre an tiegezh Valois, eus lignez ar wazed, hag an tiegezh Plantagenêt, eus lignez Isabelle, c'hoar Charlez, hag un dek vloaz goude e savas brezel, brezel ar c'hant vloaz.
| En e raok: Fulup V | Roue Bro-C'hall Roue Navarra 1322 – 1328 | War e lerc'h: Fulup VI |
# Charlez IX (Bro-C'hall)

Charlez IX , a oa Charlez-Maksimilian e anv badez klok , bet ganet d'ar 27 a viz Even 1550 e kastell Saint-Germain-en-Laye, ha marvet d'an 30 a viz Mae 1574 e kastell Vincennes, zo bet Roue Bro-C'hall eus 1560 betek 1574.

## E vuhez

Trede mab ar roue gall Herri II (1547-1559) hag ar rouanez Caterina de' Medici e oa, hag ar pempvet eus o 10 bugel. Pevare roue al lignez Valois-Angoulême e tierniezh ar Gapesianed e oa.
Sevel a reas war an tron da zek vloaz, war-lerc'h e vreur henañ Frañsez II, aet d'an anaon goude nebeutoc'h evit ur bloavezh ren. E vamm avat eo an hini a renas ar stad, da c'hortoz ken e vije en oad d'ober, hag enebiñ a reas ouzh ar Brotestanded.
War-lerc'h sinet ar peoc'h e Saint-Germain e 1570 e tremenas ar galloud etre daouarn ar protestant Coligny. Neuze e c'hourc'hemennas ar roue lazhadeg Gouel Bertele e 1572.

## Dimeziñ ha bugale

E 1570 e timezas d'ar briñsez aostrian Elesbed Aostria (1554-1592). Ur verc'h o doe e 1572, Marie-Élisabeth (1572-1578), hogen mab ebet. Pan eas kuit he mamm intañvez da Aostria, e 1576, e chomas ar verc'hig e Pariz, ha mervel a reas daou vloaz goude. Ur mab en doe ar roue e 1573 avat, hogen gant e serc'h Marie Touchet, Charles de Valois-Auvergne, dug Angoulême.

### Notennoù

* ↑ Charles-Maximilien
| En e raok: Frañsez II | Rouaned Bro-C'hall 1560 – 1574 | War e lerc'h: Herri III |
a vo kavet e Wikimedia Commons.
# Charlez Iañ

Charlez Iañ zo anv meur a zen.

## Rouaned

* Charlez Iañ pe Karl Veur (742–814), roue ar Franked hag Impalaer Santel kentañ
* Charlez Iañ Naplez (1226–1285)
* Charlez Iañ Hungaria (1288–1342)
* Charlez Iañ Bohemia (1316–1378), anavezet evel Karl IV, Impalaer santel roman,
* Charlez Iañ Spagn, anavezetoc'h evel Carlos Iañ Spagn, pe Karl V (1500–1558), Impalaer santel roman
* Charlez Iañ Bro-Saoz, roue Bro-Saoz, Skos hag Iwerzhon, (1600–1649), dibennet
* Carol Iañ Romania (1839–1914)
* Carlos Iañ Portugal (1863–1908)

## Tud all

** Charlez, Dug Loren Izel (953–993)
** Charles Iañ, kont Flandrez (1080/86–1127), lesanvet Charlez Vat
** Charlez Valois, kont Alençon 1291–1325
** Charlez Iañ, priñs Monaco (marvet e 1357)
** Charles II, Dug Loren (1364–1431), a vez graet Charles Iañ Loren anezhañ a-wechoù
** Charles Iañ, dug Bourbon (1401–1456)
** Charles Iañ, kont Nevers (1414-1464)
** Charlez Iañ, Margrave Baden-Baden (marvet e 1475)
** Charlez Iañ, dug Savoia (1482–1490)
** Charlez Iañ, dug Elbeuf (1556-1605)
** Charlez Iañ, kont palatin Zweibrücken-Birkenfeld (1560-1600)
** Charlez Iañ, pe Carlo Iañ Mantova (1580-1637), dug Mantova ha Montferrato (1627-1637)
** Charlez Iañ Parma, dug Parma (1731–1735), pe Carlos III, roue Spagn
** Charlez Iañ Aostria, pe Charlez IV Hungaria (1887–1922)

## Pennadoù kar

* Charlez
* Charlez II
* Carlo Iañ
* Carlos Iañ
* Karl Iañ
# Charlez Kotonneg

Charlez Kotonneg, Charles Cotonnec er marilhoù, ganet e Sant-Turian d'an 22 a viz Ebrel 1876 ha marvet e Pariz d'an 30 a viz Meurzh 1935, a oa ur medisin breizhat hag ur barzh brezhonek. Pareour a oa e anv drouiz. Adsaver hag adreizher sportoù hengounel Breizh eo.

## Buhez

E dud a oa gounideien en o aez eus Sant-Wazeg. Skoliataet e voe e kloerdi bihan Pontekroaz hag e lise Kemper ha da c'houde ez eas war e studi medisinerezh e Naoned hag e Pariz. Etre 1904 ha 1914 e voe mezeg en Henbont hag e-pad ar Brezel-bed kentañ e voe galvet da gabiten-mezeg. E 1922 e voe lakaet e penn klañvdi Kemperle goude m'en doa echuet gant kentelioù surjianerezh. E 1927 e voe graet anezhañ drouiz Pareour e-doug Goursez kuzh Rieg.
E 1929 e savas gant Taldir ha gant un toullad rannvroelourien an ti-embann, Armorica, e Karaez. Kemer perzh e bodadegoù ar Goursez en deus graet ingal betek e varv.
Brudet eo dreist-holl evit bezañ adsavet ha reizhet ar gouren breizhek. Aozañ a reas gourenadegoù er broioù keltiek ha sevel a reas Kevredigezh Mignoned Gouren ha Sport Breizh (Fédération des Amis de la Lutte et des Sports Athlétiques Bretons, FALSAB) e 1930.

## Embannadennoù

* Kan-bale gourenerien Breiz. In : Breiz, n° 47, 1934.
* Soñjennoù ur C'hernevad, Armorica, Karaez, 1935. Barzhonegoù embannet goude e varv.

## Arroudennoù

D'ar bevar a viz C'hwevrer e oa gourenadeg vras an Oriant, hag an doktor Cotonnec eo a rene ar gouel kaer. Ur gaer a brezegenn a reas ar rener d'ar bobl a-raok ma krogas ar c'hourenerien da begañ an eil en egile. Va zamm buhez, Loeiz Mari ar Floc'h

## Levrlennadur

* Goulc'han Kervella, Ar medisinerezh el lennegezh vrezhonek en XIXvet hag XXvet kantved, Médecine et littérature en langue bretonne au XIXe et XXe siècle, Editions du Liogan, 1991
* Job Jaffre, Ar Pareour. In : Etrezomp e brezhoneg, 1984-1986, p. 185.
* Lukian Raoul, Geriadur ar skrivagnerien hag ar yezhourien, Al Liamm, 1991. Pennad : Cotonnec, Charles
# Efflamm

Efflamm, pe Eflam, zo un anv-badez brezhonek.

## Tud

* Sant Efflamm, manac'h brezhon er VIIvet kantved
* Efflam Koed Skaù (1882-1938), barzh ha saver-kanaouennoù
* Jean-Efflam Bavouzet (g. e 1962), pianoour

## Lec'hioù

* Sant-Eflamm
# Efialtes mab Ouranos

Efialtes (henc'hresianeg Ἐφιάλτης ) zo ur Ramz e gwengelouriezh Hellaz, mab da C'haia hag Ouranos.
Meneget eo e anv e roll anvioù ar Bibliotheke, oberenn Apollodoros. Hervez ar Fabulae, gant Hyginus Mythographus, e vefe mab Gaïa ha Tartaros.
Hervez Levraoueg Apollodoros, Efialtes a gemeras perzh e Brezel ar Ramzed ma voe lazhet gant Apollon hag Herakles. Apollon a dennas ur saezh davet e lagad kleiz, hag ur saezh arall en e lagad dehou gant gwareg Herakles.
Efialtes a grapas gant e vreur Otus davet an Olympos adal menez Ossa ha menez Pelion, da dizhout an oabl. Hogen n'o devoa ket tizhet lein ar menez ma taolas Apollon e saezhoù. Goude bout kouezhet e voent strobet ha kaset dindan an douar, mes hennezh a gren pa vez Efialtes o fiñval.
# Efim Bogolyoubov

Efim Dmitriyevitch Bogolyoubov (Ефим Дмитриевич Боголюбов) a zo bet ganet d'ar 14 a viz Ebrel 1889 ha marvet d'an 18 a viz Mezheven 1952.
Mestrc'hoarier echedoù ukrainan.
Divroañ a reas da Alamagn e 1926. Anvet e voe Mestr Meur gant Kevre Etrebroadel an Echedoù e 1951.
Div wezh e c'hoarias matchoù a-enep da Aleksandr Alec'hin: e 1929 e kollas 9,5-15 hag e 1934 e kollas adarre 10,5-15,5.

## An Difenn Bogo-Indian

E anv a voe roet d'an digoradur-difenn-mañ:
1.d4 Mf6
2.c4 e6
3.Mf3 Fb4+

## Ar C'haradenn Bogolyoubov

* Garadenn Bogolyoubov

## Liammoù diavaez

* (fr) Efim Bogoljubov raconté par Emil Diemer gant Dany Sénéchaud war Mieux jouer aux échecs

## Oberennoù skrivet

* Efim Bogoljubow, Schach-Schule, Baden, 1935;
* Efim Bogoljubow, Klassische Schachpartien aus modernen Zeiten, 3 Bde., Berlin/Leipzig, 1926-1928;
* Efim Bogoljubow, Die moderne Eröffnung d2-d4!, Triberg, 1928;
* Efim Bogoljubow, Schachkampf um die Weltmeisterschaft, Karlsruhe, 1935.
# Efim Geller

Efim Petrovich Geller (e kirileg: Ефим Петрович Геллер) a zo bet ganet d'an 8 a viz Meurzh 1925 en Odessa, en Unaniezh Soviedel ha marvet d'ar 17 a viz Du 1998 e Moskov (Rusia) .
Mestrc'hoarier ha skrivagner echedoù ukrainan ha soviedat.
Kampion Ukraina e 1950, e 1957, e 1958 hag e 1959. Kemer a reas perzh 23 gwezh e Kampionad echedoù Unaniezh Soviedel . Dont a reas ar maout div wezh gantañ, e 1955 hag e 1979.
Mestr Etrebroadel abaoe 1951, Mestr Meur Etrebroadel abaoe 1952.
2765 e voe e renk Elo (FIDE) gwellañ, e miz Eost 1963.

## Oberennoù skrivet

* Efim Geller, Grandmaster Geller at the Chessboard, 1969 ;
* Efim Geller, The application of chess theory, Pergamon Press, Oxford, 1984, ISBN 0-08-029738-2

## Liammoù diavaez

* Partiennoù Geller e Chessgames (e saozneg)
* Lec'hiadurioù ag e bartiennoù (e saozneg)
* Buhezskrid e The Week in Chess (e saozneg)
* Pennad e Chesspro (e rusianeg)
# Efraim (mab Yosef)

Hervez ar Bibl e oa Efraim (en hebraeg אפרים, a dalvefe "daou zigoll") unan eus mibien Yosef, mab Yaakov ha Rahel. Pa oa Yaakov war e dalaroù en Egipt e voe degaset dezhañ mibien Yosef evitañ d(o bennigañ. Lakaat a reas Yaakov e zorn dehou war benn Efraim, an hini yaouankañ, ha n'eo ket war benn Menashe, an henañ daoust da Yosef. en ur lavarout "Drezout e vennigo Israel gant lavarout 'Ra lako ac'hanout Doue evel Efraim ha Menashe!' en ur lakat Efraim a-raok Menashe". "Tad" ar meuriad a doug e anv a voe Efraim, unan eus galloudusañ meuriadoù Israel (sellout ouzh ar pennad Efraim (tiriad)).

#### Daveoù

* ↑ Gn 48 ,1 ha 8-12
* ↑ Gn 48,1320
* ↑ troidigezh An Tour-Tan, levrenn 1, p50
# Efenechtyd

Efenechtyd zo ur gêriadenn vihan, ur barrez hag ur gumuniezh e kontelezh Sir Ddinbych, Kembre, 244 km eus Kerdiz. E 2011 e oa poblet gant 639 a dud, ha 349 anezho (54.6%) a oa kembraegerien.

## Notennoù

* ↑ 'Statistical bulletin: 2011 Census: Key Statistics for Wales, Mawrth 2011'. Swyddfa Ystadegau Cenedlaethol (The Office For National Statistics. Kavet : 2014-04-09.
# Effacé (barrez)

E barrez klasel e implijer an termen effacé evit deskrivañ unan eus an tuioù épaulement p'en em gav an dañserez a-veskell e-keñver an arvesterion, kuzhet dioute ur rann eus he c'horf. Graet e vez ouvert eus an emstumm-mañ er Skol c'hall.
Emañ an dañserez en emstumm effacé p'emañ he gar dehoù dirak o sellout war du kogn dirak hag a-dehoù al leurenn pe p'emañ p'emañ he c'har gleiz dirak o sellet ouzh kogn dirak hag a-gleiz al leurenn.
Implijout a reer ar ger effacé ivez evit deskrivañ an emstummoù ma vez digor an divc'har kentoc'h evit kroaziet (croisé). Bez' e c'hell bezañ devant pe derrière, à terre pe en l'air.

## Gwelit ivez:

* En face
* Croisé
* Écarté
# Bellebrune

Kumunioù Frañs :
| Anv | Bellebrune |
| Riez | Frañs |
| Rannvro | Hauts-de-France |
| Departamant | Pas-de-Calais |
| Bro hengounel | |
| Arondisamant | Boulogne-sur-Mer |
| Etrekumuniezh | Communauté de communes du Pays de la Faïence de Desvres |
| Kanton | Desvres |
| Kod INSEE | 62104 |
| Kod post | 62142 |
| Maer | Brigitte de Prémont (Unvaniezh evit ul Luskad Poblel) |
| Amzer-gefridi | 2008-2014 |
| Gorread | 5,32 km² |
| Led | 50° 43' 40" Norzh |
| Hed | 01° 46' 31" Reter |
| Uhelder kreiz | 86 m |
| Uhelder bihanañ | 38 m |
| Uhelder brasañ | 105 m |
| Poblañs hep kontoù doubl | 256 (1999) |
| Stankter | 46 a./km² |
| Lec'hienn ar gumun | |
Bellebrune a zo ur gumun eus departamant Pas-de-Calais (Bro-C'hall).

## Monumantoù ha traoù heverk

* Iliz katolik Saint Leu.

## Dave ha notennoù

* ↑ Clochers de France
# Belle-Île

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Belle-Île, pe Belle-Isle e galleg kozh, zo un anv-lec'h gallek. Gallout a ra ober dave da veur a lec'h.

## Anvioù-lec'h
### Belgia

* Belle-île, un enezenn artifisiel e Liège, gant ur greizenn gerwerzhel anvet Belle-Île ivez,
* "Pont de Belle-Île", ur pont war an Ourthe e Liège.

### Breizh

Belle-Île, anv gallek Ar Gerveur, e Bro-Gwened, ha Benac'h, e Bro-Dreger.

### Bro-C'hall

* Belle-Île, un enezenn war al Liger e Bro-Anjev.

### Kanada

* Strizh-mor Belle Isle, ur strizh-mor etre enez Douar-Nevez, al Labrador ha Kebek,
* Belle Isle, un enezenn e kreiz ar strizh-mor-se.

### Stadoù-Unanet

* Belle Isle, kumun e Florida
* Belle Isle, park e kêr Detroit

## A bep seurt

* Belle-Île, ur ouenn deñved breizhat
* USS Belle Isle (AG-73), ul Liberty-ship
* Belle-Isle, ul lestr-treizh etre Kiberen hag Ar Gerveur.
# Bellcaire d'Empordà

Bellcaire d'Empordà zo ur gumun e Katalonia, e komark an Alt Empordà, e proviñs Girona.
# Bellaria-Igea Marina

Bellaria–Igea Marina zo ur gumun en Italia, e Proviñs Rimini ha rannvro Emilia-Romagna.